### Beslutninger

Udvalget blev orienteret om, at indstilling fra Kredsløb om affaldsgebyrer for 2025 er på vej til byrådet.

Herudover blev udvalget orienteret om, at hastigheden på sydmotorvejen sænkes. Udvalget spurgte til status for hastighedsnedsættelse på [adresse]. Udvalget spurgte desuden til samspillet mellem hastighedsnedsættelse og støjdæmpende tiltag.

Udvalget blev orienteret om status for ny samarbejdsaftale med fællesrådene. Forvaltningen vender tilbage til udvalget i løbet af november måned.

Udvalget blev orienteret om besættelse af stillingen som sekretariatschef i Teknik og Miljø.

Endelig drøftede udvalget en eventuel studietur til [adresse] og/eller [adresse] i december eventuelt sammen med Økonomi- og Erhvervsudvalget. Forvaltningen vender tilbage med datoforslag og oplæg til program.